Doliu în fotbal și în toată Italia! Fiorentina a confirmat tristul deces al directorului general Joe Barone. În vârstă de 57 de ani, acesta a murit la Spitalul San Raffaele din Milano.
Joe Barone a suferit un stop cardiac duminică.
Tragicul moment s-a întâmplat înainte de meciul programat între Fiorentina și Atalanta. Jocul de fotbal ulterior a fost amânat.
A murit Joe Barone, directorul general al Fiorentinei
La vârsta de 57 de ani, Joe Barone s-a stins din viață marți, 19 martie, după ce a fost transportat de urgență la spital în condiție critică.
Incidentul a avut loc cu câteva ore înainte de începerea meciului din Serie A. Era vorba despre meciul dintre Fiorentina și Atalanta, pe stadionul Gewiss din Bergamo.
După ce a suferit un stop cardiac, Joe Barone a fost supus unei intervenții chirurgicale pe cord.
Fiorentina a dat vestea tristă
În ciuda eforturilor, luni, Fiorentina a anunțat că acesta era conectat la aparate.
Este de remarcat că Joe Barone urma să împlinească 58 de ani pe 20 martie.
Clubul de Fotbal a anunțat pe pagina de Facebook că, cu adâncă durere și tristețe imensă, Fiorentina a pierdut un reper și o figură care a marcat istoria recentă a clubului. În continuarea mesajului, se spune că directorul general Giuseppe Barone, după boala survenită duminică, a încetat din viață astăzi la spitalul "San Raffaele" din Milano.
În plus, se mai spune că toți cei asociați cu Fiorentina sunt cu totul devastați de pierderea teribilă a unui om care a dat dovadă de mult profesionalism și și-a dat inima și sufletul pentru culorile echipei.
Un italian-american care a marcat lumea fotbalului
Născut în 1966 la Pozzallo, în Sicilia, Barone s-a mutat la New York alături de familia sa la vârsta de opt ani.
Barone, de origine italo-americană, a fost desemnat director general al Fiorentinei în vara anului 2019. Această decizia a fost luată în momentul în care Rocco Commisso a achiziționat clubul de la familia Della Valle.
Înainte de a se alătura Fiorentinei, Barone a deținut funcția de vicepreședinte al echipei New York Cosmos începând din 2017.